Document ID: 32007D0345

KOMMISSIONENS BESLUTNING
af 10. maj 2007
om ændring af bilag I og II til beslutning 2002/308/EF om lister over zoner og akvakulturbrug, der er godkendt med hensyn til egtvedsyge (VHS) og/eller infektiøs hæmatopoietisk nekrose (IHN)
(meddelt under nummer K(2007) 1989)
(EØS-relevant tekst)
(2007/345/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), særlig artikel 5 og 6, og
ud fra følgende betragtninger:
(1)
Ved Kommissionens beslutning 2002/308/EF (2) er der opstillet lister over godkendte zoner og godkendte akvakulturbrug i zoner, der ikke er godkendt med hensyn til visse fiskesygdomme.
(2)
Tyskland, Frankrig og Italien har indsendt dokumentation, for at nogle akvakulturbrug på deres område kan opnå status som akvakulturbrug, der er godkendt med hensyn til egtvedsyge (VHS) og infektiøs hæmatopoietisk nekrose (IHN) i ikke-godkendte zoner. Af dokumentationen fremgår det, at akvakulturbrugene opfylder kravene i artikel 6 i direktiv 91/67/EØF. De kan derfor indrømmes status som godkendte akvakulturbrug i ikke-godkendte zoner og bør føjes til listen over godkendte akvakulturbrug.
(3)
Tyskland, Frankrig og Italien har indsendt dokumentation, for at nogle zoner på deres område kan opnå status som zoner, der er godkendt med hensyn til VHS og IHN. Af dokumentationen fremgår det, at zonerne opfylder kravene i artikel 5 i direktiv 91/67/EØF. De kan derfor indrømmes status som godkendte zoner og bør føjes til listen over godkendte zoner.
(4)
Sverige har indsendt dokumentation, for at nogle kystområder på landets område kan opnå status som zoner, der er godkendt med hensyn til VHS. Af dokumentationen fremgår det, at områderne opfylder kravene i artikel 5 i direktiv 91/67/EØF. Hele Sveriges område bør derfor godkendes med hensyn til VHS og IHN.
(5)
Tyskland har anmeldt fund af IHN i en zone, som tidligere blev anset for IHN-fri. Den pågældende zone bør derfor ikke længere være opført i beslutning 2002/308/EF som IHN-fri. Efter omorganiseringen af zonen er visse dele heraf imidlertid fortsat fri for VHS og IHN, mens andre dele kun bør anses for VHS-frie. Listen over godkendte zoner bør derfor ændres i overensstemmelse hermed.
(6)
Danmark har underrettet om, at et akvakulturbrug, der er godkendt med hensyn til VHS og IHN, ikke opfylder kravene til opretholdelse af godkendelse med hensyn til VHS. Akvakulturbruget bør derfor ikke være opført som VHS-frit.
(7)
Finland har meddelt, at landets program for VHS-fri status, som blev godkendt ved Kommissionens beslutning 2003/634/EF af 28. august 2003 om godkendelse af programmer, der er forelagt for at opnå godkendelse af zoner og akvakulturbrug i zoner, der ikke er godkendt med hensyn til egtvedsyge (VHS) og infektiøs hæmatopoietisk nekrose (IHN) (3), er fuldført. Det fremgår af den dokumentation, Finland har fremlagt, at alle Finlands kystområder, bortset fra de områder, der er omfattet af særlige udryddelsesforanstaltninger, opfylder kravene til status som godkendte zoner og derfor bør føjes til listen over godkendte zoner i beslutning 2002/308/EF.
(8)
Italien har meddelt, at et program for VHS- og IHN-fri status, som blev godkendt ved Kommissionens beslutning 2003/634/EF, er fuldført. Zonen kan derfor indrømmes status som godkendt zone og bør føjes til listen over godkendte zoner.
(9)
De godkendte zoner og de godkendte akvakulturbrug i ikke-godkendte zoner i Frankrig bør omorganiseres for bedre at afspejle de geografiske og administrative forhold i landet.
(10)
Beslutning 2002/308/EF bør derfor ændres i overensstemmelse hermed.
(11)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
I beslutning 2002/308/EF foretages følgende ændringer:
1)
Bilag I erstattes af teksten i bilag I til nærværende beslutning.
2)
Bilag II erstattes af teksten i bilag II til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 10. maj 2007.

Labels: 0
18
6